    ROMÂNIA                                                                                  
   Afişat astăzi, 13 mai 2026
JUDETUL GALATI                                              La sediul Consiliului local al Comunei Pechea

CONSILIUL LOCAL PECHEA                                                                             Secretar general
                                                                                  

                                     Istrate Loredana
PROCES – VERBAL,
Încheiat astăzi, 13.05.2026, în şedinţa extraordinară a Consiliului Local al comunei Pechea, care are loc în sala de şedinţe și online, la ora 12:00. 
Doamna Istrate Loredana, secretar general, efectuează prezența. Sunt prezenți fizic un număr de 4 consilieri. Un număr de 13 consilieri participă online.
 Doamna secretar general informează membrii Consiliul Local Pechea că şedinţa este legal constituită şi este publică.
Doamna secretar general al comunei, propune doamnei Bîrlădeanu Gabriela să preia conducerea lucrărilor de şedinţă, fiind preşedintă de şedinţă. 
Doamna președintă de ședință dă citire ordinii de zi:
1. Proiect de hotărâre privind aprobarea Contractului de parteneriat între UAT Comuna Pechea prin Consiliul Local al comunei Pechea şi UAT Județul Galați prin Consiliul Județean Galați, în vederea asigurării implementării și sustenabilității proiectului „Asigurarea accesului la educație a elevilor din Județul Galați prin achiziția de microbuze școlare mai puțin poluante”, finanțat de către Administrația Fondului pentru Mediu
Iniţiator: Mâncilă Mihăiță, primarul comunei Pechea

Aviz Comisia de Specialitate nr. 1, 2 și 3

Președinta de ședință supune aprobării ordinea de zi, care se aprobă cu 17 voturi din care 17 voturi „pentru”, - „împotrivă” și – „abținere”.
Întrucât domnul primar lipsește, doamna viceprimar Neagu Tinca prezintă proiectul de hotărâre și îl susține conform ordinii de zi aprobată. Doamna viceprimar menționează faptul că proiectul de hotărâre este însoțit de raportul de specialitate al compartimentului de resort și a fost dezbătut și avizat favorabil de către comisiile de specialitate ale Consiliului Local Pechea.

Cu privire la proiectul de hotărâre privind aprobarea Contractului de parteneriat între UAT Comuna Pechea prin Consiliul Local al comunei Pechea şi UAT Județul Galați prin Consiliul Județean Galați, în vederea asigurării implementării și sustenabilității proiectului „Asigurarea accesului la educație a elevilor din Județul Galați prin achiziția de microbuze școlare mai puțin poluante”, finanțat de către Administrația Fondului pentru Mediu

Doamna secretar prezintă informațiile necesare cu privire la proiectul de hotărâre menționat mai sus. Menționează adresa transmisă de către Consiliul Județean Galați către Primăria comunei Pechea, prin care se aduce la cunoștință faptul că UAT Județul Galați a achiziționat un număr de 30 de microbuze hibrid destinate transportului elevilor din 30 de unități administrativ-teritoriale ale județului Galați, printre care se numără și UAT Pechea.

Având în vedere calitatea de beneficiar final în cadrul proiectului, este necesară adoptarea unei hotărâri privind aprobarea contractului de parteneriat dintre UAT Pechea și Consiliul Județean Galați, în vederea asigurării implementării și sustenabilității proiectului.

Președinta de ședință supune la vot proiectul de hotărâre sus-menționat, care se adoptă în unanimitate.
Doamna Bîrlădeanu Gabriela, președintă de ședință, consultă domnii consilieri dacă mai au probleme de ridicat, nefiind înscrieri la cuvânt, propune încheierea ședinței.
Doamna secretar general invită domnii consilieri să semneze în registrul de prezenţă.                                                   

            Drept pentru  care s-a încheiat prezentul  proces – verbal, în două exemplare.
                                   Preşedinte de şedinţă, 
Secretar general,
                                    Bîrlădeanu Gabriela
Istrate Loredana

